<p><span style="font-size: small; font-family: 'comic sans ms', sans-serif;">Η πρώτη δισκογραφική δουλειά της Εβρίτικης Ζυγιάς κυκλοφόρησε το Μάρτιο 2013, με τίτλο «Τρανταφυλλόβεργα». Το cd περιλαμβάνει 15 παραδοσιακά ανέκδοτα τραγούδια από το χωριό Χιονάδες Έβρου. Συντελεστές της δουλειάς αυτής είναι ο Πολιτιστικός Σύλλογος Γυναικών Χιονάδων, η Εβρίτικη Ζυγιά και ο χοροδιδάσκαλος και ερευνητής Απόστολος Πολυσάκης.</span></p>
<p><span style="font-size: small; font-family: 'comic sans ms', sans-serif;">Η συνεργασία  με το σύλλογο από τους Χιονάδες ξεκίνησε όταν τα μέλη του σχήματος πρωτοεπισκέφτηκαν το χωριό με σκοπό την έρευνα και καταγραφή ντόπιων τραγουδιών. Η Εβρίτικη Ζυγιά ανέλαβε εξ ολοκλήρου τη μουσική παραγωγή του δίσκου. Τα τραγούδια ερμηνεύονται από  γυναίκες του χωριού, γεγονός που προσδίδει ένα  μοναδικό ύφος στο δίσκο. Το πάντρεμα των αυθεντικών οργάνων του Έβρου και των παραδοσιακών φωνών των γυναικών, με το βιωματικό στοιχείο να κυριαρχεί στην απόδοση των τραγουδιών,  αποτυπώνει όλο το μουσικό πολιτισμό της περιοχής, γι αυτό και η συγκεκριμένη δουλειά αποτελεί μοναδική στο είδος.</span></p>
<p><span style="font-size: small; font-family: 'comic sans ms', sans-serif;">Με την «Τρανταφυλλόβεργα», η Εβρίτικη Ζυγιά αφήνει και επίσημα το αποτύπωμα της στην παραδοσιακή δισκογραφία. Η δεύτερη δισκογραφική δουλειά της  έχει ήδη αρχίσει να ηχογραφείται και πρόκειται να κυκλοφορήσει στους επόμενους μήνες. Ακολουθεί ακουστικό και φωτογραφικό υλικό από το cd «Τρανταφυλλόβεργα».<br /><br /><br /><br /><br /></span></p>
<p style="text-align: center;"><object width="425" height="350" data="http://www.youtube.com/embed/9FOrBmZuLig" type="application/x-shockwave-flash"><param name="src" value="http://www.youtube.com/embed/9FOrBmZuLig" /></object></p>