<p><span style="font-family: 'comic sans ms', sans-serif; font-size: small;"><br /><span style="font-size: medium;">Το παραδοσιακό συγκρότημα <strong>Εβρίτικη Ζυγιά</strong> πρωτοεμφανίστηκε στις αρχές του <strong>2007</strong>. Πέντε φίλοι με βίωμα και αγάπη για την τοπική μουσική της Θράκης ένωσαν τις δυνάμεις τους και σφυρηλάτησαν το ομώνυμο σχήμα.</span></span></p>
<p><span style="font-family: 'comic sans ms', sans-serif; font-size: medium;">Εβρίτικη, επειδή <strong>έδρα</strong> έχει την περιοχή του Έβρου, το βορειότερο και ανατολικότερο άκρο της Ελλάδας, που ανήκει στο γεωγραφικό διαμέρισμα της Θράκης. Μια περιοχή πλούσια σε <strong>ιστορική</strong> και <strong>μουσική</strong> <strong>παράδοση</strong>. Θεωρείται η πατρίδα του Ορφέα, που σύμφωνα με τον ελληνικό μύθο ήταν η κύρια εκπροσώπηση τραγουδιστικής τέχνης και της λύρας και είχε ιδιαίτερη σημασία στη θρησκευτική ιστορία της Ελλάδας.</span></p>
<p><span style="font-family: 'comic sans ms', sans-serif; font-size: medium;">Ζυγιά σημαίνει <strong>ζευγάρι</strong> και στον Ελλαδικό χώρο χρησιμοποιείται για να δηλώσει την αντιπροσωπευτική παραδοσιακή ορχήστρα του κάθε τόπου.</span></p>
<p><span style="font-family: 'comic sans ms', sans-serif; font-size: medium;">Η Εβρίτικη Ζυγιά λοιπόν, αποτελείται από όργανα αρχέγονα βαθιά ριζωμένα στην παράδοση και μνήμη των ανθρώπων της Θράκης. Η <strong>γκάιντα</strong>, η <strong>λύρα</strong>, το <strong>καβάλι</strong>, το <strong>νταούλι</strong>. Όργανα που αποτελούσαν και αποτελούν αναπόσπαστο μέρος του κύκλου της ζωής των Θρακιωτών, στη χαρά, στη λύπη, στο γάμο, στο θάνατο, στη δουλειά, στην ξενιτιά.</span></p>
<p><span style="font-family: 'comic sans ms', sans-serif; font-size: medium;">Ένα βασικό χαρακτηριστικό γνώρισμα της "ζυγιάς", που της προσδίδει αυτό το μοναδικό ύφος, είναι η επιλογή των τραγουδιών που πλαισιώνουν το ρεπερτόριό της. Οι αμέτρητες <strong>καταγραφές</strong> των μελών του σχήματος στα περισσότερα από τα <strong>χωριά</strong> του Έβρου έχουν γίνει αιτία να αναστηθούν και να ξανακουστούν τραγούδια που ήταν θαμμένα για καιρό στο συρτάρι του χρόνου. Επιπλέον, η καθημερινή <strong>επαφή</strong> των μουσικών με τον <strong>ντόπιο</strong> λαό, τους καθιστά <strong>γνώστες</strong> του αυθεντικού τρόπου γλεντιού, του παλιού και παραδοσιακού όπως λέμε - τότε που άνθρωποι γλεντούσαν με την ψύχη και τα πόδια...</span></p>
<p><span style="font-family: 'comic sans ms', sans-serif; font-size: medium;">Επαγγελματικά η Εβρίτικη Ζυγιά συμμετέχει σε διαφόρων ειδών <strong>εκδηλώσεις</strong>. Σε ένα μεγάλο βαθμό συνεργάζεται με χορευτικούς συλλόγους σε <strong>παραστάσεις</strong>, <strong>σεμινάρια</strong>, χοροεσπερίδες, ταξίδια και οποιουδήποτε αλλού είδους γλέντια. Παράλληλα, εμφανίζεται σε <strong>συναυλίες</strong> και <strong>φεστιβάλ</strong> ανά τον <strong>κόσμο</strong>, δίνοντας μια γλυκιά νότα παραδοσιακής θρακιώτικης μουσικής. Φυσικά, έντονη είναι η παρουσία της στα ντόπια πανηγύρια και γάμους της Θράκης, και όχι μόνο, προσφέροντας  ήχους και τραγούδια που <strong>ξεσηκώνουν</strong> και τον πιο αυστηρό κριτή.</span></p>
<p><span style="font-family: 'comic sans ms', sans-serif; font-size: medium;">Από το 2007, λοιπόν, η ‘‘Ζυγιά’’ αφήνει το μουσικό της αποτύπωμα στα πολιτιστικά δρώμενα του τόπου και όχι μόνο. Ενδεικτικά, λίγες από τις κορυφαίες στιγμές στο βιογραφικό του σχήματος αποτελούν η συμμετοχή στο Πανθρακικό Αντάμωμα 2010 στις Φέρες Έβρου, η συμμετοχή δυο εκ των πέντε μελών στο διεθνές φεστιβάλ ομογενών συλλόγων <strong>Αμερικής</strong> FDF στην <strong>Καλιφόρνια</strong> το <strong>2011</strong>, η συμμετοχή στο διεθνές φολκλορικό φεστιβάλ χορευτικών συγκροτημάτων της <strong>Λευκάδας</strong> <strong>2011</strong>, η συμμετοχή στην χοροεσπερίδα του συλλόγου <strong>Μεταξαδιωτών</strong> στη <strong>Στουτγάρδη</strong> το <strong>2012</strong>, η κυκλοφορία της πρώτης δισκογραφικής δουλειάς το 2013  με τίτλο "Τρανταφυλλόβεργα", η συναυλία στην Αθήνα στο ραδιομέγαρο της <strong>ΕΡΤ</strong> το καλοκαίρι του <strong>2013</strong>, η συναυλία στην Αλεξανδρούπολη Έβρου το ίδιο καλοκαίρι στα πλαίσια της Γιορτής Κρασιού και τέλος η <strong>συναυλία</strong> στην Μπόβα Μαρίνα της <strong>Καλαβρίας</strong> (Νότια Ιταλία) στα πλαίσια του paleariza music festival τον <strong>Αύγουστο</strong> του <strong>2013</strong>.</span></p>
<p><span style="font-family: 'comic sans ms', sans-serif; font-size: medium;"> </span></p>
<p><span style="font-family: 'comic sans ms', sans-serif; font-size: medium;">Τα μέλη :      <strong>Παρτινούδης</strong> Αλέξης - Θρακιώτικη Λύρα</span></p>
<p><span style="font-family: 'comic sans ms', sans-serif; font-size: medium;">                   <strong>Στράτος</strong> Σπύρος - Γκάιντα, Καβάλι</span></p>
<p><span style="font-family: 'comic sans ms', sans-serif; font-size: medium;">                   <strong>Πασόπουλος</strong> Στρατής - Τραγούδι, Καβάλι</span></p>
<p><span style="font-family: 'comic sans ms', sans-serif; font-size: medium;">                   <strong>Στράτος</strong> Άγγελος - Κρουστά</span></p>
<p><span style="font-family: 'comic sans ms', sans-serif; font-size: medium;">                   <strong>Γουγουλίδης</strong> Σωκράτης - Ηχολήπτης Σχήματος</span></p>
<p><span style="font-family: 'comic sans ms', sans-serif; font-size: medium;"> </span></p>